Решение на Съда (шести състав) от 25 април 2024 г. (преюдициално запитване от Bundesfinanzhof — Германия) — Finanzamt X/Y KG
(Дело C-207/231, Finanzamt X (Употреба и безвъзмездно прехвърляне на стока)
(Преюдициално запитване — Обща система на данъка върху добавената стойност (ДДС) — Директива 2006/112/ЕО — Облагаеми сделки — Член 16 — Употреба на актив на предприятие, предоставен безплатно на друго данъчнозадължено лице — Сушене на дървесина и отопляване на насаждения с аспержи посредством когенерационна централа, свързана с инсталация за производство на биогаз — Член 74 — Данъчна основа — Себестойност — Ограничение само до разходите, върху които е начислен ДДС)
Език на производството: немски
Запитваща юрисдикция
Bundesfinanzhof
Страни в главното производство
Жалбоподател: Finanzamt X.
Ответник: Y KG
Диспозитив
Член 16, първа алинея от Директива 2006/112/ЕО на Съвета от 28 ноември 2006 година относно общата система на данъка върху добавената стойност
следва да се тълкуват в смисъл, че
представлява употреба от данъчнозадължено лице на стоки, представляващи част от неговите стопански активи, с които стоки то се разпорежда безвъзмездно, приравнена на възмездна доставка на стоки, по смисъла на тази разпоредба, безвъзмездното прехвърляне на произведената от това данъчнозадължено лице топлинна енергия на други данъчнозадължени лица за целите на тяхната икономическа дейност, като в това отношение е без значение дали другите данъчнозадължени лица използват тази топлинна енергия за цели, които им дават право да приспаднат данъка върху добавената стойност.
Член 74 от Директива 2006/112
следва да се тълкуват в смисъл, че
себестойността по смисъла на тази разпоредба включва не само преките производствени разходи, но и непреките свързани разходи, като например разходите за финансиране, независимо дали върху тези разходи е начислен данък върху добавената стойност.
____________
1 ОВ C 252, 17.7.2023 г.